جمهورباشقانی رجب طیب اردوغان، آمریکا بیرلشمیش دؤولتلری ۱۲۰ ساعاتین سونوندا، سؤزونو یئرینه یئتیرمز‌سه، آرا وئریله‌ن باریش بولاغی عملیاتینین قالدیغی یئردن چوخ داها قرارلی بیر شکیل‌ده داوام ائدجگینی دئدی.
پرزیدنت اردوغان، ایستانبولدا دولماباغچا چالیشما افیسین‌ده خاریجی مئدیا نماینده‌لری ایله بیر آرایا گلدی.
چیخیشیندا سوریه‌نین قوزئیینده یارادیلاجاق گوونلی بؤلگه‌یه ۱ ایله ۲ میلیون آراسین‌دا سوریه‌لی سیغینماچینین گئری دؤنوشونو پلانلادیقلارینی وورغولایان اردوغان،
"حاضیردا اؤلکه‌میزده‌کی ۳،۶ میلیون سوریه‌لی‌دن ۳۵۰ مینی بؤلوجو ترور هؤرگوتو پ‌کاکا/یپگ‌نین ایشغالی آلتین‌داکی یئرلردن گلن کوردلردن اولوشور" دئدی.
قیسا مدت‌ده بیر نئچه نقطه‌دن ۳۰ کیلومتر درینلیگه چاتینجا بیر آندا آمریکا بیرلشمیش دؤولتلری و آوروپا باش‌دا اولماقلا بیر سیرا اؤلکه‌لرین توتومونون دییشدیگینی ایفاده ائد‌ن اردوغان،
"سانیرام ایلک بیر - ایکی گون، تورکییه‌نین بئله بیر اوغور گؤستره‌ممه‌یه‌جگینی دوشوندوکلری اوچون نیسبتا دۆشوک تپکی قویموشلار. تورکییه‌نین عملیاتی اوغورلا باشا ووراجاغی معلوم اولونجا تپکیلر عاغیل و منطق سرحدلرینی زورلایان بیر سویه‌یه یوکسلدی" دئدی.
پرزیدنت اردوغان، تورکییه‌نین هر باخیمدان، دونیادا اؤرنگینه آز راستلاناجاق دقتله بیر عملیات یئریتدیگینی وورغولادی.
"تورک سلاحلی گوجلری بؤلگه‌دن چیخمایاجاق، چونکو اوراداکی گوونلیگین اساسی بونو طلب ائدیر" دئیه‌ن اردوغان،
"‌۳۰ اکتبردا ژنوده توپلاناجاق آنایاسا کمیته‌سینین سوریه‌ده‌کی سیاسی چؤزوم پروسه‌سینین میلادی اولماسینی آرزو ائدیره‌م" ایفاده‌لرینی ایشلتدی.
پرزیدنت اردوغان،
"باریش بولاغی عملیاتینی دا مجبور قالدیغیمیز اوچون ائتدیک. اگر ترور هؤرگوتو پ‌کاکا-یپگ قونوسون‌داکی اویاریلارا قولاق وئریلمیش اولسایدی ایندی بئله بیر پروبلئمله اوغراشمایاجاقدیق" دئدی.
آمریکا بیرلشمیش دؤولتلری پرزیدنتی دونالد ترامپین مئدیادا یئر آلمیش مکتوبونا دا تپکی وئره‌ن اردوغان،
"واختی ساعاتی گلدیگینده بو قونو ایله ایلگیلی گره‌کن ائدیله‌جک" دئدی.
